**До**

**Общински съвет**

**Русе**

**ПРЕДЛОЖЕНИЕ**

**ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Откриване на процедура за провеждане на публичен търг с явно наддаване за продажба на недвижим имот – частна общинска собственост с адрес: гр. Русе, Община Русе, местност „Астарджийка“.

**Уважаеми общински съветници,**

В Общинска администрация е постъпило заявление с вх. №ОИ-10-120/15.09.2025 г. за закупуване на застроен поземлен имот – частна общинска собственост, представляващ поземлен имот с идентификатор 63427.166.328 по Кадастралната карта и кадастралните регистри /КККР/ на гр. Русе, с площ от 648 кв. м., с трайно предназначение: Земеделска, с начин на трайно ползване: За земеделски труд и отдих /съгласно §4 от ПЗРЗСПЗЗ/, категория на земята: 5, находящ се в землището на гр. Русе, Община Русе, местност „Астарджийка“.

За имота – предмет на заявителския интерес, е съставен Акт за частна общинска собственост №10315/09.12.2021 г., вписан под №121, том 43, н.д. 8989, ДВР 14995, вх. №15213 от 14.12.2021 г. по описа на Службата по вписвания – Русе.

Върху имота попада сграда с идентификатор 63427.166.328.1 по КККР на гр. Русе, със застроена площ от 9 кв.м., брой етажи 1, предназначение: Селскостопанска сграда, която е частна собственост.

След извършена справка в специализираните архиви на дирекция „Инвеститорско проектиране, устройство и кадастър“ към Община Русе, за сградата, изградена в общинския имот **няма налични строителни книжа** и не се установи сградата да попада в хипотезата на чл. 35, ал. 3 от ЗОС.

Пазарната стойност на имота, определена от лицензиран оценител е в размер на **8 796,00 лв. /Осем хиляди седемстотин деветдесет и шест лева/.**

Съгласно Решение №1082, прието с Протокол №40/17.07.2014 г. на Общински съвет Русе, началната тръжна цена за имота, находящ се в местността „Астарджийка“, се определя като предложената от лицензиран оценител цена се умножава с „коефициент-2“, като в случая е в размер на **17 592,00 лв. /Седемнадесет хиляди петстотин деветдесет и два лева/**.

Данъчната оценка на имота, съгласно удостоверение изх. №6806009790/26.11.2025 г., издадено от Дирекция МДТ при Община Русе е в размер на **30,30 /Тридесет лева и тридесет стотинки/ лева.**

В свое заседание Комисията по общинска собственост с Протокол №19/04.11.2025 г. дава своето съгласие за откриване на процедура за продажба на гореописаният имот чрез публичен търг с явно наддаване, след решение на Общински съвет – Русе.

Предложеното разпореждане **не е включено** в утвърдената „Годишна програма за управление и разпореждане с имотите, общинска собственост в Община Русе през 2025 г.“

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление с вх. №ОИ-10-120/15.09.2025 г. и извлечение от Протокол №19/04.11.2025 г. на Комисията по общинска собственост, Общинският съвет **реши**:

**1. Допълва годишната програма** за управление и разпореждане с имоти общинска собственост за 2025 г. с продажба на застроен поземлен имот – частна общинска собственост, с идентификатор 63427.166.328 по Кадастралната карта и кадастралните регистри /КККР/ на гр. Русе, с площ от 648 кв. м., с трайно предназначение: Земеделска, с начин на трайно ползване: За земеделски труд и отдих /съгласно §4 от ПЗРЗСПЗЗ/, категория на земята: 5, находящ се в землището на гр. Русе, Община Русе, местност „Астарджийка“, предмет на Акт за частна общинска собственост №10315/09.12.2021 г., вписан под №121, том 43, н.д. 8989, ДВР 14995, вх. №15213 от 14.12.2021 г. по описа на Службата по вписвания – Русе, с прогнозен приход от продажбата в размер на 17 592,00 лв. /Седемнадесет хиляди петстотин деветдесет и два лева/, без дължими данъци и такси.

**2. Дава съгласие** за откриване на процедура за провеждане на публичен търг с явно наддаване за продажба на застроен поземлен имот – частна общинска собственост, с идентификатор 63427.166.328 по Кадастралната карта и кадастралните регистри /КККР/ на гр. Русе, с площ от 648 кв. м., с трайно предназначение: Земеделска, с начин на трайно ползване: За земеделски труд и отдих /съгласно §4 от ПЗРЗСПЗЗ/, категория на земята: 5, находящ се в землището на гр. Русе, Община Русе, местност „Астарджийка“, предмет на Акт за частна общинска собственост №10315/09.12.2021 г., вписан под №121, том 43, н.д. 8989, ДВР 14995, вх. №15213 от 14.12.2021 г. по описа на Службата по вписвания – Русе, при начална тръжна цена 17 592,00 лв. /Седемнадесет хиляди петстотин деветдесет и два лева/, без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилия участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Приложения:** 1.Заявление вх. №ОИ-10-120/15.09.2025 г.; 2. Копие на АЧОС №10315/09.12.2021 г.; 3. Копие на скица №15-2770957/17.10.2025 г.; 4. Копие на експертна оценка; 5. Копие на Удостоверение за данъчна оценка №6806009790/26.11.2025; 6. Копие от Протокол №19/04.11.2025 г.

**ВНОСИТЕЛ,**

**ПЕНЧО МИЛКОВ**

*Кмет на Община Русе,*