**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ,**

**Относно:** Проект на План за устойчива градска мобилност на Община Русе за периода 2026-2036 г.

**УВАЖАЕМИ ОБЩИНСКИ СЪВЕТНИЦИ,**

В изпълнение на изискванията на Закона за регионалното развитие и Правилника за неговото прилагане и в съответствие с Насоките на Европейската комисия, Община Русе разработи проект на План за устойчива градска мобилност (ПУГМ) за периода 2026–2036 г. Настоящата разработка е и в изпълнение на основните дейности по Стратегически интегриран проект „*Прилагане на общински планове за устойчива градска мобилност и преход към климатично неутрално и устойчиво на климатичните промени общество“ №* **101104610 – LIFE22-IPC-BG-LIFE-SIP CLIMA-SUMP, финансиран по програма LIFE на ЕС.**

Документът представлява стратегически инструмент за планиране и управление на устойчивото развитие на транспортната система на общината. Основната цел на Плана е да осигури по-добра достъпност, безопасност и качество на живот на гражданите, чрез интегриране на различните видове транспорт, насърчаване на активната мобилност (пешеходно и велосипедно придвижване) и прилагане на иновативни решения за намаляване на замърсяването и шумовото натоварване в градската среда.

**Цели и очаквани резултати от реализация на ПУГМ:**

* Подобряване на достъпността и мобилността на населението;
* Намаляване на емисиите на парникови газове и замърсителите на въздуха;
* Повишаване безопасността на движението и намаляване на пътнотранспортните произшествия;
* Насърчаване на устойчивите форми на придвижване – обществен транспорт, велосипедно и пешеходно движение;
* Въвеждане на интелигентни транспортни системи (ITS) и дигитални решения;
* Повишаване на ефективността на градската логистика и управлението на паркирането;
* Подобряване на интеграцията между различните видове транспорт.

Настоящият проект на ПУГМ е в съответствие с Националния план за устойчиво развитие на транспортния сектор, националните планове за качество на въздуха и за контрол на замърсяването на въздуха, националните планове за климат и околна среда, както и европейските планове и политики за устойчив транспорт и климат.

Предвид изложеното и на основание чл.63 ал.1 от Правилника за организацията и дейността на Общински съвет – Русе, неговите комисии и взаимодействието му с общинска администрация, предлагам Общинският съвет да вземе следното:

**РЕШЕНИЕ:**

На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация, Общинският съвет реши:

1. Одобрява План за устойчива градска мобилност на Община Русе за периода 2026 – 2036 г.
2. Упълномощава кмета на Община Русе да организира изпълнението на ПУГМ 2026 г.-2036 г. и да изготви междинна оценка и последваща актуализация на петата година от изпълнението му.

**ВНОСИТЕЛ:**

**ПЕНЧО МИЛКОВ**

*Кмет на Община Русе*