**ДО**

**ОБЩИНСКИ СЪВЕТ**

**РУСЕ**

**П Р Е Д Л О Ж Е Н И Е**

**от акад. Христо Белоев, дтн,**

**Председател на Общински съвет РУСЕ,**

**ОТНОСНО:** Извънредно общо събрание на акционерите на Университетска многопрофилна болница за активно лечение „Канев“ АД

**УВАЖАЕМИ ОБЩИНСКИ СЪВЕТНИЦИ,**

В Общински съвет-Русе е получена покана от Община Русе с вх. № ОбС- 1510/26.11.2025 г за провеждане на извънредно Общо събрание на акционерите на Университетска многопрофилна болница за активно лечение „Канев“ АД, което ще се проведе на 29.12.2025 г. от 13 часа, в конферентната зала на УМБАЛ „КАНЕВ“ АД, ул. „Независимост“ №2, гр. Русе. При липса на кворум събранието ще се проведе на 13.01.2026 г. от 13 часа, на същото място и при същия дневен ред.

Видно от поканата, по точките от дневния ред, общото събрание на акционерите следва да вземе решение за :

1. Промяна в състава на Съвета на директорите на дружеството;

2. Определяне на мандата на новоизбрания съвет на директорите;

3. Определяне на възнаграждението на членовете на съвета на директорите, на които няма да е възложено управлението;

4. Вземане на решение по чл. 56, ал. 13 от ППЗПП и т. 8 от Забележките към Приложение 2 “ Показатели и критерии за определяне на балната оценка в публичните предприятия" към чл. 56, ал. 2 от ППЗПП;

5. Приемане на Вътрешни правила за разработване , приемане, одобряване, актуализиране и отчитане на Бизнес програмата на УМБАЛ Канев АД.

Проектите за решение по посочените точки са изписани подробно в приложената към настоящото предложение покана.

Съгласно т. 2.1 от Решение №8/05.12.2023 г. на Общински съвет – Русе, за представители на Община Русе в Общото събрание на акционерите на търговското дружество са избрани **Алисе Муртезова, Милен Боев, Петя Кашукеева, Пламенка Ангелова и Семра Джиниева.**

Участието на Община Русе в капиталовата структура на Университетска многопрофилна болница за активно лечение „Канев“ АД е 281 948 броя акции по 10 лева всяка, представляващи **8.69 % от капитала**.

Поканата за извънредното Общо събрание на акционерите на Университетска многопрофилна болница за активно лечение „Канев“ АД, което **ще се проведе на 29.12.2025 г. от 13.00 часа, а при липса на кворум на 13.01.2026 г. от 13.00 часа на адреса на управлението на дружеството — гр. Русе, ул. „Независимост" №2.** и приложените към нея писмени материали, свързани с дневния ред, са постъпили в деловодството на Община Русе.

В поканата изрично е вписано, че при упълномощаване, в пълномощното се указва начина на гласуване по всяка точка от дневния ред, което налага вземане на решение от Общински съвет-Русе.

На основание гореизложеното и чл. 63, ал. 2, точка втора от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

**РЕШЕНИЕ:**

На основание чл. 21, ал. 2, във връзка с чл. 21, ал. 1, т. 9 от ЗМСМА, във връзка с чл. 226 от Търговския закон, Общински съвет **–** Русе реши:

**Упълномощава** представителите на Община Русе в Общото събрание на акционерите на Университетска многопрофилна болница за активно лечение „Канев“ АД, ЕИК 117505556, **Алисе Муртезова, Милен Боев, Петя Кашукеева, Пламенка Ангелова и Семра Джиниева** да гласуват „за/против“ по точките от дневния ред на извънредното Общо събрание на акционерите на дружеството, което **ще се проведе на 29.12.2025 г. от 13.00 часа, а при липса на кворум на 13.01.2026 г. от 13.00 часа, на адреса на управлението на дружеството — гр. Русе, ул. „Независимост" №2.**

**Приложения:** Писмо от Община Русе с вх. ОбС- 1510/26.11.2025 г. и Покана за свикване на извънредно общо събрание на акционерите на Университетска многопрофилна болница за активно лечение „Канев“ АД ; Писмо от Министъра на здравеопазването с приложения за кандидатите за членове на съвета на директорите.

**ПРЕДСЕДАТЕЛ:**

**/акад. Христо Белоев, дтн/**